વૃશ્ચિક રાશિના જાતકો આમ દુનિયાથી દુર રહેવાવાળા હોય છે. તેમનું અંગત જીવન ઘણું વૈવિધ્ય અને આદર્શોથી ભરેલું હોય છે. તેઓ જ્ઞાનની ઉપાસના કરે છે. તેઓ સ્વભાવે ખુબ શરમાળ હોય છે. પ્રેમમાં તેઓ ગળાડૂબ થઈને પડે છે, પ્રેમ કરે છે તો બોલી નથી શકતા. આ રાશિના જાતકોમાં કોઈની માટે લાગણી કે દ્વેષ બંધાય ત્યારબાદ તેમાં જલ્દી ફેર નથી પડતો. તેઓ નફરત બમણા જોરથી કરે છે, તેઓ આલોચક બને તો સીમાઓ ઓળંગી જાય છે. તેમના લીધે અનેક લોકોને ખોટું લાગી શકે છે. તેઓ સત્ય બોલે છે પણ જયારે યાદ આવે ત્યારે સત્ય બોલી નાખે છે, તેના કારણે તેમને લોકોનો રોષ વહોરવો પડે છે. તેઓ ભાવનાશીલ વ્યક્તિ છે, ગણિત અને તર્ક તેમને ગમતા નથી. તેઓ સારા કવિ બની શકે છે. તેમની ઊંઘ ઓછી હોય છે. તેઓ ખોટી બાબતોમાં વધુ ચિંતા કરે છે. મારા મતે આ રાશિના જાતકો ચિંતકો છે. તેમને કર્મની જંજાળ પસંદ નથી હોતી.